Θεσσαλονίκη, 18/10/2017

**Αρ. Πρωτ.** 8203

**Ευχαριστήριο**

**Αξιότιμοι,**

Με την παρούσα επιστολή, η ΑΡΣΙΣ – Κοινωνική Οργάνωση Υποστήριξης Νέων ευχαριστεί θερμά το Ινστιτούτο «International Foundation for Greece (IFG)» και το διαδικτυακό ραδιοφωνικό σταθμό NG Radio, για τη δωρεά τεσσάρων ηλεκτρονικών υπολογιστών (με όλο τον απαραίτητο εξοπλισμό) κι ενός πολυμηχανήματος..

Ευχαριστεί, επίσης, τους οργανισμούς που συνεργάστηκαν για τη σημαντική αυτή προσφορά και συγκεκριμένα τον διαδικτυακό ραδιοφωνικό σταθμό StarClassic Radio που τελεί υπό την αιγίδα του Κοινωνικού Συλλόγου «ΣυνΑνθρωπία» και το Ινστιτούτο Κοινωνικής Αλληλεγγύης «Γέφυρες Φιλίας».

Η δωρεά θα θέσει τις βάσεις για τη δημιουργία ενός εργαστηρίου ηλεκτρονικών υπολογιστών στο Κέντρο Υποστήριξης Νέων της ΑΡΣΙΣ, επιτρέποντας σε παιδιά και νέους να αναπτύξουν τις τεχνολογικές τους δεξιότητες και να συμμετέχουν σε πανεπιστημιακά διαδικτυακά προγράμματα σπουδών.

 **Με εκτίμηση,

Για την ΑΡΣΙΣ K.O.Y.N**Ευθύμιος Σαββάκης,
Υπεύθυνος Επικοινωνίας